過府學遂謁文翁堂
作者：喻汝礪
朝代：宋

paragraphs: 綠荻負幽隱，髙槐泛輕凉。
各誇一時好，披風互低昂。
詎知五月中，微陰忽催黄。
我行魯侯宫，獨謁文翁堂。
若人骨已朽，道在斯不忘。
遂令蜀文章，照耀日月旁。
世事俱腐臭，斯文真久長。
靡頹能幾時，蕭條翳墟荒。
富貴豈不好，千載同一塲。
三嘆過泮宫，撫已涕自滂。